Demmi jbaqbaq taħt dil-ġilda mtarrxa bħal vulkan li jrid jiżbroffa, imma idi — gżira iżolata — kiesħa silġ, tixxennaq li tmiss il-ġilda sħuna tiegħek u li subgħajk jidħlu bejn tagħha bħal frammenti tal-istess ġisem biż-żmien u bid-distanza. Għax din qalbi għajjiet tħabbat lil min ma jridx jiftħilha u ma tixxennaqx għal mument avventuruż. Tixxennaq għal imħabba għamja li f'dari tidħol bla mistħija ta' xejn u mix-xquq ta' ħitani toħroġli s-sigrieti li kont qed naħbi u taħraqhom fin-nar ta' mħabbitha. Leħen il-Malti Imm'għeruq qalbi ndifnu f'deżert ta' segretezzi u l-imħabba li qed infittex hi dik ta'bews misruq u noti deċifrati bil-lingwa tan-namrati; l-imħabba li ssib wara l-bank tal-iskola li, bil-ponta ta' kumpass jew bir-riga tal-ħadid, ikollu minquxin fuqu l-inizjali ta' maħbubin antiki li issa ntradmu biż-żmien u bid-distanza. għadd 35 LXXXV.—— 67